钦定古今图书集成/明伦汇编/氏族典/第077卷 > 《滕县志》 > 吴猛
## 钦定古今图书集成/明伦汇编/氏族典/第077卷 > 《滕县志》 > 吴猛

按《晋书吴猛传》：“猛，豫章人。少有孝行，夏日常手不驱
蚊，惧其去己而噬亲也。年四十，邑人丁义始授其神
方，因还豫章。江波甚急，猛不假舟楫，以白羽扇画水
而渡，观者异之。庾亮为江州刺史，遇疾，闻猛神异，乃
迎之问疾。猛辞以算尽，请具棺服，旬日而死，形状如
生。未及大敛，遂失其尸。”